Klasa: 612-04/21-01/193

Urbroj: 2100/01-05-21-01-01

Beli Manastir, 15. studenoga 2021.

Temeljem Odluke o uvođenju posebne sigurnosne mjere obveznog testiranja dužnosnika, državnih službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova Stožera civilne zaštite Republike Hrvatske od 12. studenoga 2021. godine donosi se

**O D L U K A**

1. Za zaposlenike Gradske knjižnice Beli Manastir za vrijeme trajanja proglašene epidemije bolesti COVID-19 uvodi se posebna sigurnosna mjera obveznog testiranja na virus SARS-CoV-2 (dalje: testiranje) koje se provodi prilikom dolaska na posao, najmanje dva puta u sedam dana.

2. Iznimno od točke 1. ove Odluke, testiranje nije obvezno za zaposlenike koji ispunjavaju uvjet cijepljenja ili preboljenja bolesti COVID-19, osim ako imaju znakove respiratorne infekcije, druge simptome ili znakove zarazne bolesti COVID-19.

3. Odredbe pod točkama 1. i 2. obvezne su i za sve osobe koje u Knjižnici obavljaju ugovoreni posao u svojstvu vanjskog suradnika (književnici, izvedbeni umjetnici, voditelji radionica i sl.).

4. Gore navedene osobe dokazuju da su testirane na virus SARS- CoV-2, odnosno da su cijepljenje ili preboljele bolest COVID-19, predočenjem EU digitalne COVID potvrde ili predočenjem drugog odgovarajućeg dokaza o cijepljenju, preboljenju, odnosno testiranju, a potvrdu ili odgovarajući dokaz dostavljaju Ravnateljici Knjižnice.

5. Obveza predočavanja EU digitalne COVID potvrde ili drugog odgovarajućeg dokaza odnosi se i na korisnike prilikom posudbe i povrata knjižnične građe. Korisnici koji odbiju predočiti odgovarajući dokaz ne mogu ulaziti i boraviti u prostorijama Knjižnice.

6. Prilikom posudbe i povrata knjižnične građe korisnici na uvid daju odgovarajući dokaz knjižničaru na posudbenom odjelu.

7. Korisnici knjižničnih usluga koji ne moraju odgovarajući dokaz mogu posuđivati i vraćati knjižničnu građu uz prethodnu najavu putem telefona, a u tom im se slučaju knjižnična usluga pruža bez ulaska u Knjižnicu.

8. Odredbe ove Odluke ne odnose se na učenike i osobe mlađe od 16 godina.

9. Svi zaposlenici, vanjski suradnici i korisnici knjižničnih usluga obvezni su pridržavati se dosadašnjih uputa Zavoda za javno zdravstvo i Stožera civilne zaštite.

ravnateljica

dr.sc. Marija Kretić Nađ